ai4bharat/Pralekha huggingface dataset:
સંસ્કૃતિ મંત્રાલય
રાષ્ટ્રીય મોડર્ન આર્ટ ગેલેરીએ વર્ચ્યુઅલ ટૂરના માધ્યમથી રાજા રવિ વર્માને 172મી જન્મજંયતિએ સ્મરણાંજલી અર્પણ કરી
રાષ્ટ્રીય મોડર્ન આર્ટ ગેલેરીએ વર્ચ્યુઅલ ટૂરના માધ્યમથી ખ્યાતનામ ચિત્રકાર અને કલાકાર રાજા રવિ વર્માને તેમની 172મી જન્મજયંતિ નિમિત્તે સ્મરણાંજલી અર્પણ કરી છે. આ વર્ચ્યુઅલ ટૂરમાં નવી દિલ્હી ખાતે NGMAમાં સંગ્રહિત તેમની તમામ કલાકૃતિઓનો સંગ્રહ દર્શાવવામાં આવ્યો છે. લોકો આ ક્લિકના માધ્યમથી વર્ચ્યુઅલ ટૂરની મુલાકાત લઇ શકે છે -
http://www.ngmaindia.gov.in/virtual-tour-of-raja-ravi-varma.asp
રાજા રવિ વર્માનો જન્મ કેરળમાં એક કળા-કૌશલ પરિવારમાં થયો હતો. રાજા રવિ વર્માએ યુરોપીયન ટેકનિકોના આધારે મોટાભાગે જાતે જ કળાનું મહારથ હાંસલ કર્યું હતું. પરંતુ એ વાતમાં કોઇ જ બેમત નથી કે, રાજા રવિ વર્મા તૈલ ચિત્રો તૈયાર કરવામાં ખૂબ જ નિપુણ હતા અને તેમણે યુરોપીયન પ્રાકૃતિકતા સાથે જાદુઇ કૌશલ્ય પ્રાપ્ત કર્યું હતું. ભારતીય પરંપરાગત ચિત્રકળા અને યુરોપીયન શૈક્ષણિક પ્રાકૃતિકતામાં ખૂબ પ્રચલિત સેલો કળાના સંગમબિંદુ પર રાજા રવિ વર્મા હતા ત્યારે તેમણે બંને કલાત્મક સિદ્ધાંતોને પોતાની શૈલીમાં વણી લીધા હતા. ભારતીય પરિકલ્પનામાં ખૂબ જ લોકપ્રિય તેવી હિન્દુ દંતકથા વાર્તાઓ તેમણે ચિત્રાત્મક શૈલીમાં રજૂ કરી હતી જેમાં તેમના સમયના સમાજનું પ્રતિબિંબ ઝળકતું હતું. ઇતિહાસવિદોના જણાવ્યા અનુસાર, રાજા રવિ વર્માના નાટ્યાત્મક ઇતિહાસ ચિત્રોએ દાદાસાહેબ ફાળકે અને બાબુરાવ પેઇન્ટર જેવા ભારતીય સીનેજગતના પ્રહરીઓ પર ખૂબ પ્રભાવ પાડ્યો હતો.
રાજા રવિ વર્મા પોર્ટ્રેટ ચિત્રકાર તરીકે નિપુણ હતા તેમજ ઇતિહાસનું ચિત્રાંકન, નારી સૌંદર્યને દર્શાવતા ચિત્રો અને એવા અનેકવિધ પ્રકારના વિવિધ ચિત્રો બનાવવામાં પણ તેમણે મહારત હાંસલ કર્યું હતું. તેમણે પોર્ટ્રેટ અને અન્ય કળાની શોધમાં સમગ્ર ભારત ભ્રમણ કર્યું હતું. તેમણે જર્મન ટેકનોલોજી સાથે પ્રેસની સ્થાપના કરી હતી જેથી ઓછા ખર્ચમાં મોટી સંખ્યામાં લોકોની માંગને પહોંચી વળવા માટે ઓલિયોગ્રાફ્સ તૈયાર કરી શકાય. તેમની પ્રિન્ટ્સ એટલી ઝડપથી વેચાઇ જતી કે આજના સમય સુધી પણ તેમણે લોકપ્રિય દૃશ્યાત્મક સંસ્કૃતિ પર ઘેરી છાપ પાડી છે. વાસ્તવિકતાનો અહેસાસ કરાવતા તેમના ચિત્રણ અને ધાર્મિક તેમજ દંતકથાના પાત્રોના ચિત્રાત્મક નિરુપણે દેશના કલાપ્રેમીઓને મોહિત કરી દીધા હતા. રવિ વર્માનું કાર્ય માત્ર ચિત્રકામ સુધી સીમિત નહોતું; તેઓ સારા કવિ, વિદ્વાન અને તેમના સમયના દીર્ઘદૃશ્ટા હતા.
GP/DS
(Visitor Counter : 115
સ્વાસ્થ્ય અને પરિવાર કલ્યાણ મંત્રાલય
કોવિડ-19માંથી 16 લાખ દર્દીઓ સાજા થતા, ભારતમાં સાજા થવાનો દર 70%ની નજીક પહોંચ્યો
મૃત્યુદર ઘટીને 2% થયો
અસરકારક નિયંત્રણની વ્યૂહરચનાના સફળ અમલીકરણ, સઘન અને વ્યાપક પરીક્ષણ અને ક્લિનિકલ મેનેજમેન્ટની સાથે સ્ટાન્ડર્ડ દેખરેખના પ્રોટોકોલ અભિગમના આધારે સાજા થવાના દરમાં તીવ્ર વધારો થયો છે, જે આજે આશરે 70% જેટલો થયો છે.
વધુ દર્દીઓ સાજા થતા હોસ્પિટલમાંથી રજા આપવામાં આવતા અને હોમ આઇસોલેશન  ના લીધે છેલ્લા 24 કલાકમાં 47,746 દર્દીઓ સાજા થતા, કુલ સાજા થયેલા દર્દીઓની સંખ્યા વધીને 15,83,439 પર પહોંચી ગઈ.
દેશમાં વાસ્તવિક કેસનું ભારણ સક્રિય કેસ  છે, જે કુલ પોઝિટીવ કેસના 28.21% છે. તમામ દર્દીઓ તબીબી દેખરેખ હેઠળ છે.
સાજા થવાના દરમાં સતત વૃદ્ધિ થતા, સાજા થયેલા દર્દીઓની સંખ્યા અને સક્રિય કેસ વચ્ચેનું અંતર લગભગ 9.5 લાખની નજીક પહોંચી ગયું છે. ભારતની ‘ટેસ્ટ, ટ્રેક અને ટ્રીટ’ની વ્યૂહરચનાએ સાજા થયેલા કેસની ટકાવારીમાં અને સક્રિય કેસની ટકાવારીના અંતરમાં વધારાના ઈચ્છિત પરિણામને સુનિશ્ચિત કર્યું છે.
હોસ્પિટલમાં વધુ ધ્યાન કેન્દ્રિત, સારી અને અસરકારક ક્લિનીકલ સારવાર, નોન-ઇન્વેસીવનો ઉપયોગ, વધુ સારી અને સંકલિત એમ્બ્યુલન્સની સેવાઓ દર્દીઓને તાત્કાલિક અને સમયસર સારવારના પરિણામોએ કોવિડ-19 દર્દીઓના વ્યવસ્થાપનમાં કુશળતા આવી છે. વૈશ્વિક સરેરાશની તુલનાએ મૃત્યુદરમાં પણ ઘટડો થયો છે. મૃત્યુદર આજે ઘટીને 2%થી ઓછો થયો છે, જે વર્તમાનમાં 1.99% છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 107.70 કરોડ લોકોને રસી આપવામાં આવી
છેલ્લા 24 કલાકમાં ભારતમાં 12,729 નવા કેસ નોંધાયા
સાજા થવાનો દર હાલમાં 98.23% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 12,165 દર્દીઓ સાજા થયા, કુલ વધીને 3,37,24,959 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.43% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,48,922 થયું
સાપ્તાહિક પોઝિટિવીટી દર છેલ્લા 42 દિવસથી 2% કરતા ઓછો થઈ ગયો છે, હાલમાં 1.25% છે
દૈનિક પોઝિટિવીટી દર 1.90% પહોંચ્યો, છેલ્લા 42 દિવસથી 2% કરતા ઓછો
કુલ 61.30 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
પ્રધાનમંત્રીનું કાર્યાલય
પ્રધાનમંત્રી આજથી ગુજરાતની મુલાકાતે; મંગળવારે ગાંધીનગરમાં આફ્રિકન ડેવલપમેન્ટ બેંકની વાર્ષિક બેઠકમાં સામેલ થશે
નવી દિલ્હી, 22-05-2017
પ્રધાનમંત્રી શ્રી નરેન્દ્ર મોદી આજથી ગુજરાતની બે દિવસની મુલાકાતે આવશે. પ્રધાનમંત્રી આજે કચ્છમાં વિવિધ વિકાસલક્ષી પ્રોજેક્ટ્સનું ઉદ્ઘાટન કરશે અને શિલારોપણ કરશે. તેઓ 23 મે, મંગળવારે ગાંધીનગરમાં આફ્રિકન ડેવલપમેન્ટ બેંકની વાર્ષિક બેઠકના ઉદ્ઘાટન સમારંભમાં સામેલ થશે.
પ્રધાનમંત્રીએ ગઇકાલે શ્રેણીબદ્ધ ટ્વિટ કરીને ગુજરાતના તેમના બે દિવસના પ્રવાસની વિગતો આપી હતી. પ્રધાનમંત્રીએ ટ્વીટ કર્યું હતું કે, “હું આવતીકાલે ગુજરાતનો બે દિવસનો પ્રવાસ શરૂ કરીશ. આ દરમિયાન હું કચ્છ અને ગાંધીનગરમાં વિવિધ કાર્યક્રમોમાં સામેલ થઈશ. હું કંડલા પોર્ટમાં વિવિધ પ્રોજેક્ટ્સનું ઉદ્ઘાટન કરીશ અને શિલારોપણ કરીશ તથા ગાંધીધામમાં જનસભાનું સંબોધન કરીશ. હું ભચાઉમાં એક પમ્પિંગ સ્ટેશનનું ઉદ્ઘાટન કરીશ અને પછી જનસભામાં સામેલ થઈશ. તેને તમારા મોબાઇલ પર જુઓ. કચ્છનું મારા હૃદયમાં વિશેષ સ્થાન છે. તેના લોકો પ્રેમાળ છે અને અદમ્ય જુસ્સો ધરાવે છે. વર્ષ 2001માં ધરતીકંપને કારણે અકલ્પનીય વિનાશની પીડામાંથી કચ્છ પોતાના સાહસ સાથે બહાર નીકળ્યું હતું અને અત્યારે ભારતનો સૌથી વધુ વૃદ્ધિ કરતા જિલ્લાઓમાંના એક જિલ્લા તરીકે જાણીતો છે. મંગળવારે હું ગાંધીનગરમાં @AfDB_Groupની બેઠકોના ઉદ્ઘાટન સમારંભમાં સામેલ થઈશ. #AfDBAM2017 @AfDB_Groupની વાર્ષિક બેઠકો માટે ‘આફ્રિકામાં સંપત્તિના સર્જન માટે કૃષિની કાયાપલટ કરવી’ જેવી અતિ પ્રસ્તુત થીમ પસંદ કરવામાં આવી છે. @AfDB_Groupની વાર્ષિક બેઠકોની સાથે હું કેટલાક પ્રસિદ્ધ પ્રતિનિધિઓને મળીશ, જેઓ #AfDBAM2017માં સામેલ થશે.”
AP/J.Khunt/GP
(Visitor Counter : 126
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 149.06 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.80 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. રાષ્ટ્રવ્યાપી કોવિડ 19 વેક્સિનેસન 16મી જાન્યુઆરી 2021એશરૂ થયું હતું. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,49,06,76,985
|
|
બાકી ઉપલબ્ધ
|
|
16,80,89,481
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 149.06 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.80 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ તામિલનાડુ બસ અકસ્માતમાં મૃત્યુ પામેલા લોકો પ્રત્યે શોક વ્યકત કર્યો
પ્રધાનમંત્રી શ્રી નરેન્દ્ર મોદીએ તામિલનાડુના તિરુપૂર જિલ્લામાં થયેલી બસ દુર્ઘટનામાં મૃત્યુ પામેલા લોકો પ્રત્યે શોક વ્યકત કર્યો છે.
ટ્વિટ સંદેશમાં પ્રધાનમંત્રીએ કહ્યું : “તામિલનાડુના તિરુપૂર જિલ્લામાં થયેલી બસ દુર્ઘટનાથી ખૂબ વ્યથિતિ છુ. દુખની આ ક્ષણોમાં મારી સંવેદના અને પ્રાર્થના શોકસંતપ્ત પરિવારો સાથે છે. હું દુર્ઘટનામાં ઘાયલ થયેલા લોકોને જલ્દી સ્વસ્થ થવા માટે પ્રાર્થના કરું છુ.”
SD/RP/DS
(Visitor Counter : 100
ગૃહ મંત્રાલય
પશ્ચિમ બંગાળમાં અમ્ફાન ચક્રાવાત બાદ વ્યવસ્થાપન કરવા માટે NDRFની વધુ 10 ટીમો મોકલવામાં આવી
પશ્ચિમ બંગાળ સરકારના આપત્તિ વ્યવસ્થાપન અને નાગરિક સંરક્ષણ અગ્ર સચિવે રાજ્યમાં વધારાની ટીમો નિયુક્ત કરવા માટે લેખિત વિનંતી કરી હોવાથી, NDRFની વધુ 10 ટીમો રાજ્યમાં નિયુક્ત કરવામાં આવી છે અને તેમને રવાના કરી દેવામાં આવી છે. તેઓ વહેલામાં વહેલી તકે રાજ્યની બહાર દેશમાં NDRFના વિવિધ ઠેકાણાઓ પરથી પહોંચી જશે. આ ટીમો આજે મોડી રાત્રે કોલકાતા પહોંચે તેવી સંભાવના છે.
હાલમાં પશ્ચિમ બંગાળમાં ચક્રાવાતથી અસરગ્રસ્ત વિસ્તારોમાં પુનઃસ્થાપન અને બચાવ કામગીરી માટે NDRFની 26 ટીમો નિયુક્ત કરવામાં આવી છે. વધારાની 10 ટીમો ઉમેરાવાથી પશ્ચિમ બંગાળમાં અમ્ફાન ચક્રાવાતથી અસરગ્રસ્ત છ જિલ્લામાં NDRFની કુલ 36 ટીમો નિયુક્ત થઇ જશે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
છેલ્લા 24 કલાકમાં 81 લાખથી વધુ ડોઝ આપવામાં આવ્યા છે
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 66.30 કરોડ લોકોને રસી આપવામાં આવી
છેલ્લા 24 કલાકમાં ભારતમાં 47,092 નવા કેસ નોંધાયા
સક્રિય કેસ કુલ કેસનાં 1.19% થયા
ભારતમાં સક્રિય કેસનું ભારણ 3,89,583 થયું
સાજા થવાનો દર હાલમાં 97.48% નોંધાયો
છેલ્લા 24 કલાકમાં 35,181 દર્દીઓ સાજા થયા, કુલ વધીને 3,20,28,825 દર્દીઓ સાજા થયા
સાપ્તાહિક પોઝિટિવીટી દર છેલ્લા 69 દિવસથી 3% કરતા ઓછો થઈ ગયો છે, હાલમાં 2.62% છે
દૈનિક પોઝિટિવીટી દર 2.80% પહોંચ્યો
કુલ 52.48 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
ભારતીય તટરક્ષક દળે મુંબઈની બાજુમાં એક ચીની નાગરિકને મધ્ય સમુદ્ર તબીબી સફળ સ્થળાંતર કરાવ્યું
ભારતીય તટરક્ષક દળે 16-17 ઓગસ્ટ 23ની મધ્યરાત્રિએ મુંબઈથી દૂર અરબી સમુદ્રમાં આશરે 200 કિ.મી.ના અંતરે આવેલા પનામાના ફ્લેગવાળા સંશોધન જહાજ એમવી ડોંગ ફેંગ કાન ટેન નંબર 2માંથી એક ચીની નાગરિકને તબીબી રીતે બહાર કાઢવાની કામગીરી સફળતાપૂર્વક હાથ ધરી છે. આ સ્થળાંતર પડકારજનક હવામાનની સ્થિતિ અને અંધારી રાત વચ્ચે કરવામાં આવ્યું હતું.
મુંબઈના મેરીટાઈમ રેસ્ક્યુ કો-ઓર્ડિનેશન સેન્ટરને એવી માહિતી મળી હતી કે સંશોધન જહાજમાં સવાર યીન વેઈગયાંગ નામના ક્રૂમાંથી એકને કાર્ડિયાક એટેક આવ્યો છે અને તેને તાત્કાલિક તબીબી સારવારની જરૂર છે. ચીનથી યુએઈ જવાના માર્ગ પર આવેલા અને જરૂરી ટેલિમેડિસિન સલાહ પૂરી પાડતા જહાજ સાથે તરત જ સંદેશાવ્યવહાર સ્થાપિત કરવામાં આવ્યો હતો.
ઝડપથી સ્થળાંતર કરવા અને ત્યાર બાદના તબીબી વ્યવસ્થાપન માટેના શ્રેષ્ઠ શક્ય વિકલ્પોને ધ્યાનમાં રાખીને, દર્દીને સીજી એએલએચ એમકે-III દ્વારા એરલિફ્ટ કરવામાં આવ્યો હતો અને પ્રાથમિક સારવાર આપવામાં આવી હતી. બાદમાં તેને વધુ તબીબી સંચાલન માટે વહાણના એજન્ટમાં સ્થાનાંતરિત કરવામાં આવ્યો હતો.
સીજી એએલએચ અને સીજીએસ દમણ દ્વારા અંધારાનાં કલાકો દરમિયાન હાથ ધરવામાં આવેલા ઝડપી ઓપરેશનને કારણે દરિયામાં એક વિદેશી નાગરિકનું કિંમતી જીવન બચાવવામાં મદદ મળી હતી, જેણે "અમે રક્ષણ કરીએ છીએ" એ સૂત્ર પ્રત્યે ભારતીય તટરક્ષક દળની કટિબદ્ધતાની પુષ્ટિ કરી હતી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 71
મંત્રીમંડળ
કેન્દ્રીય મંત્રીમંડળે ભારતીય પરિવહન ક્ષેત્ર પર ITF પ્રવૃત્તિઓને ટેકો આપવા માટે ભારત અને ફ્રાન્સ વચ્ચેના કરાર પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ઇન્ટરનેશનલ ટ્રાન્સપોર્ટ ફોરમ અને ટેક્નોલોજી ઇન્ફોર્મેશન, ફોરકાસ્ટિંગ એન્ડ એસેસમેન્ટ કાઉન્સિલ  વતી ઓર્ગેનાઇઝેશન ફોર ઇકોનોમિક કોઓપરેશન એન્ડ ડેવલપમેન્ટ, ફ્રાન્સ વચ્ચે કરાર પર હસ્તાક્ષર કરવા અંગે માહિતગાર કરવામાં આવ્યા હતા. ભારત ભારતીય પરિવહન ક્ષેત્ર પર ઇન્ટરનેશનલ ટ્રાન્સપોર્ટ ફોરમ  પ્રવૃત્તિઓને સમર્થન આપશે.
6ઠ્ઠી જુલાઈ, 2022 ના રોજ કરાર પર હસ્તાક્ષર કરવામાં આવ્યા હતા.
આ કરાર હેઠળ હાથ ધરવામાં આવનારી પ્રવૃત્તિઓ આ તરફ દોરી જશે:
નવા વૈજ્ઞાનિક પરિણામો;
નવી નીતિ આંતરદૃષ્ટિ;
વૈજ્ઞાનિક ક્રિયાપ્રતિક્રિયામાં વધારો કરીને ક્ષમતા નિર્માણ
ભારતમાં પરિવહન ક્ષેત્રના ડીકાર્બોનાઇઝેશન માટે તકનીકી વિકલ્પોની ઓળખ.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 9 એપ્રિલ, 2021ના રોજ ડો. હરેકૃષ્ણ મહતાબ દ્વારા લિખિત ઓડિશા ઈતિહાસના હિન્દી સંસ્કરણનું વિમોચન કરશે
પ્રધાનમંત્રી શ્રી નરેન્દ્ર મોદી 9 એપ્રિલ, 2021ના રોજ મધ્યાહ્ન 12 વાગ્યે નવી દિલ્હીમાં જનપથ ખાતેના આંબેડકર ઈન્ટરનેશનલ સેન્ટરમાં ‘ઉત્કલ કેસરી’ ડો. હરેકૃષ્ણ મહતાબ દ્વારા લિખિત ‘ઓડિશા ઈતિહાસ’ પુસ્તકના હિન્દી અનુવાદનું વિમોચન કરશે. આ પુસ્તક ઓડિયા અને અંગ્રેજી ભાષામાં ઉપલબ્ધ છે, જેનો અનુવાદ શ્રી શંકરલાલ પુરોહિત દ્વારા કરવામાં આવ્યો છે. કેન્દ્રીય મંત્રી શ્રી ધર્મેન્દ્ર પ્રધાન અને ભર્તૃહરી મહતાબ, સાંસદ , કટક પણ આ પ્રસંગે ઉપસ્થિત રહેશે. હિન્દી સંસ્કરણના વિમોચનના આ કાર્યક્રમનું આયોજન હરેકૃષ્ણ મહતાબ ફાઉન્ડેશન દ્વારા કરવામાં આવ્યું છે.
લેખક વિશે
ડો. હરેકૃષ્ણ મહતાબ ભારતની આઝાદીની ચળવળનું નોંધપાત્ર વ્યક્તિત્વ રહ્યા હતા. તેમણે 1946થી 1950 સુધી અને 1956થી 1961 સુધી ઓડિશાના મુખ્યમંત્રી તરીકે સેવા આપી હતી. તેમણે 194-1945 દરમિયાન જ્યાં બે વર્ષથી વધુ સમય સુધી જેલવાસ ભોગવ્યો એ અહમદનગર ફોર્ટ જેલમાં ‘ઓડિશા ઈતિહાસ’ પુસ્તક લખ્યું હતું.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ શ્રી એનસી દેબબર્માના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ત્રિપુરાના મંત્રી અને રાજકીય નેતા શ્રી એનસી દેબબર્માના નિધન પર દુઃખ વ્યક્ત કર્યું છે.
એક ટ્વીટમાં શ્રી મોદીએ કહ્યું:
"શ્રી એન.સી. દેબબર્મા જીને આવનારી પેઢીઓ એક મહેનતુ તલસ્પર્શી નેતા તરીકે યાદ રાખશે જેમણે હંમેશા લોકોની સુખાકારી માટે કામ કર્યું. તેમણે ત્રિપુરાની પ્રગતિમાં ભરપૂર યોગદાન આપ્યું. તેમના નિધનથી દુઃખી. તેમના પરિવાર અને સમર્થકો પ્રત્યે સંવેદના. ઓમ. શાંતિ."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતે એક જ દિવસમાં વિક્રમજનક 8.3 લાખથી વધુ ટેસ્ટ હાથ ધર્યા
આજ દિન સુધી કુલ 2.68 કરોડથી વધારે નમૂનાઓનું પરીક્ષણ કરવામાં આવ્યું
પ્રત્યેક દસ લાખની વસ્તીએ પરીક્ષણ ની સંખ્યા વધીને 19,453 પર પહોંચી
એક જ દિવસમાં 8 લાખ/દિન પરીક્ષણનું સિમાચિહ્ન પાર કરતાં, ભારતે છેલ્લા 24 કલાકની અંદર વિક્રમજનક 8,30,391 પરીક્ષણો હાથ ધર્યા છે. સરકારે અપનાવેલી "પરીક્ષણ, દેખરેખ અને સારવાર"ની રણનીતિ મુજબ, ભારતે હવે પ્રતિદિન 10 લાખ પરીક્ષણોની ક્ષમતા સુધી પહોંચવા માટે કમર કસી છે.
કોવિડ-19 પોઝિટીવ કેસોનું પ્રારંભિક તબક્કામાં જ નિદાન અને તેમને અલગ પાડવા અંગેના પ્રથમ મહત્ત્વપૂર્ણ ચરણ તરીકે કેન્દ્ર અને રાજ્ય/કેન્દ્રશાસિત પ્રદેશની સરકારોનો આક્રમક પરીક્ષણ રણનીતિ અપનાવવાના મજબૂત નિર્ધાર અને નિશ્ચયના પરિણામે ભારતમાં પ્રતિદિન હાથ ધરવામાં આવી રહેલા પરીક્ષણોની સંખ્યામાં ઝડપથી વધારો કરવામાં આવી રહ્યો છે. અઠવાડિયા-દિઠ હાથ ધરવામાં આવતાં સરેરાશ દૈનિક પરીક્ષણો જુલાઇ 2020ના પ્રથમ અઠવાડિયામાં લગભગ 2.3 લાખથી વધીને ચાલુ અઠવાડિયામાં 6.3 લાખ કરતાં પણ વધી ગયા છે.
છેલ્લા 24 કલાકમાં વિક્રમજનક 8 લાખથી પણ વધારે પરીક્ષણો સાથે અત્યાર સુધી હાથ ધરવામાં આવેલા કુલ પરીક્ષણોની સંખ્યા વધીને 2,68,45,688 કરોડ પર પહોંચી ગઇ છે. પ્રત્યેક દસ લાખની વસ્તીએ પરીક્ષણો પણ ખૂબ જ ઝડપથી વધીને 19,453 પર પહોંચી ગયા છે.
સમગ્ર દેશમાં પરીક્ષણ લેબોરેટરીઓની સંખ્યામાં કરવામાં આવેલા અવિરત વધારાના પરિણામે આ સિમાચિહ્ન હાંસલ કરવામાં મહત્ત્વપૂર્ણ સફળતા મળી છે. જાન્યુઆરી, 2020માં માત્ર એક લેબોરેટરીથી વધીને દેશમાં આજે આ સંખ્યા 947 સરકારી ક્ષેત્રની અને 486 ખાનગી ક્ષેત્રની લેબોરેટરી સાથે 1,433 ઉપર પહોંચી ગઇ છે. આ બાબત કેન્દ્ર અને રાજ્ય/કેન્દ્રશાસિત પ્રદેશની સરકારો વચ્ચે સમન્વય પ્રયત્નોની સાક્ષી પૂરે છે.
વિવિધ પ્રકારની લેબોરેટરીઓ નીચે મુજબ છેઃ
- રિયલ ટાઇમ RT PCR આધારિત પરીક્ષણ લેબોરેટરીઃ 733 
- TrueNat આધારિત પરીક્ષણ લેબોરેટરીઃ 583 
- CBNAAT આધારિત પરીક્ષણ લેબોરેટરીઃ 117 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 140
કેન્દ્રીય જાહેર સેવા આયોગ
સિવિલ સર્વિસીસ  પરીક્ષા, 2021 નિયત કાર્યક્રમ મુજબ એટલે કે 7મી, 8મી, 9મી, 15મી અને 16મી જાન્યુઆરી, 2022ના રોજ લેવામાં આવશે
યુપીએસસીએ ઉમેદવારો/પરીક્ષા કાર્યકર્તાઓની સરળ મુસાફરી સુનિશ્ચિત કરવા માટે રાજ્ય સરકારોને વિનંતી કરી
કોવિડ-19 રોગચાળાને કારણે પ્રવર્તતી પરિસ્થિતિની કાળજીપૂર્વક સમીક્ષા કર્યા પછી, યુનિયન પબ્લિક સર્વિસ કમિશને સિવિલ સર્વિસિસ  પરીક્ષા, 2021 નિયત કાર્યક્રમ મુજબ એટલે કે 7મી, 8મી, 9મી, 15મી અને 16મી જાન્યુઆરી, 2022ના રોજ યોજવાનું નક્કી કર્યું છે.
રોગને કાબૂમાં રાખવા માટે સરકારો દ્વારા લાદવામાં આવેલા નિયંત્રણો/પ્રતિબંધોને ધ્યાનમાં રાખીને, કમિશને રાજ્ય સરકારોને વિનંતી કરી છે કે ઉમેદવારો/પરીક્ષા કર્મચારીઓને તેમની મુસાફરીમાં કોઈ અસુવિધા ન થાય, ખાસ કરીને જેઓ કન્ટેઈનમેન્ટ/માઈક્રો-કન્ટેઈનમેન્ટ ઝોન્સથી આવી રહ્યા છે અને જો જરૂરી હોય તો, ઉમેદવારોના ઈ-એડમિટ કાર્ડ્સ અને પરીક્ષા કાર્યકર્તાઓના આઈડી કાર્ડ્સનો ઉપયોગ મુવમેન્ટ પાસ તરીકે કરવાનો રહેશે.
રાજ્ય સરકારોને વધુમાં વિનંતી કરવામાં આવી છે કે પરીક્ષાના ઓછામાં ઓછા એક દિવસ પહેલા પરીક્ષાની તારીખ સુધી એટલે કે 06.01.2022 થી 09.01.2022 અને 14.01.2022 થી 16.01.2022 સુધી ઉમેદવારો/પરીક્ષા કાર્યકર્તાઓની સરળ મુસાફરી સુનિશ્ચિત કરવા માટે પબ્લિક ટ્રાન્સપોર્ટને મહત્તમ સ્તરે કાર્યરત કરવામાં આવે.
તમામ સક્ષમ જિલ્લા સત્તાધિકારીઓ અને સ્થળ નિરીક્ષકોને આ રોગચાળાના સમયમાં પરીક્ષાઓ આયોજિત કરવા માટે પંચની માર્ગદર્શિકા પ્રદાન કરવામાં આવી છે. આ માર્ગદર્શિકાઓમાં મુખ્યત્વે ઉમેદવારો/પરીક્ષા કાર્યકર્તાઓની વ્યક્તિગત સ્વચ્છતા, સામાજિક અંતરની જાળવણી અને ઉમેદવારો/પરીક્ષા કાર્યકર્તાઓ દ્વારા દરેક સમયે માસ્ક પહેરવા, સ્થળમાં અનુકૂળ સ્થળોએ સેનિટાઈઝરની જોગવાઈ અને પરીક્ષા કાર્યકર્તાઓ, ઉમેદવારોને તેમના સાથે લઈ જવાનો સમાવેશ થાય છે. પારદર્શક બોટલોમાં પોતાના સેનિટાઈઝર, નિયમિત ધોરણે દરેક સ્થળનું સેનિટાઈઝેશન, ઉધરસ, છીંક, શ્વાસ લેવામાં તકલીફ, તાવની તકલીફ ધરાવતા ઉમેદવારોને રહેવા માટે બે વધારાના પરીક્ષા ખંડ, જેથી તેઓ યોગ્ય સુરક્ષા પ્રોટોકોલ વગેરે હેઠળ પરીક્ષા આપી શકે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 212
પ્રધાનમંત્રીનું કાર્યાલય
પ્રધાનમંત્રીએ વુહાન બચાવ કામગીરીની પ્રશંસા કરી
પ્રધાનમંત્રી શ્રી નરેન્દ્ર મોદીએ એર ઇન્ડિયા અને આરોગ્ય મંત્રાલયના અધિકારીઓ જેમણે વુહાનમાં ફસાયેલા ભારતીયોને સ્થળાંતરની કામગીરી દ્વારા ફરજ પ્રત્યે ઉચ્ચ કક્ષાની પ્રતિબદ્ધતા દર્શાવી હતી એમની પ્રશંસા કરી છે. પ્રધાનમંત્રીએ સ્થળાંતર કામગીરીની ટીમના સભ્યોને પ્રશંસાપત્ર આપ્યાછે. આ પત્ર નાગરિક ઉડ્ડયન રાજ્યમંત્રી દ્વારા ચાલકદળને સોંપવામાં આવશે.
એર ઇન્ડિયાએ વુહાન શહેરથી એક આપાતકાલીન સ્થળાંતર કામગીરી હાથ ધરી હતી, જે વ્યાપકપણે ફેલાયેલા નોવેલ કોરોના વાયરસ ફ્લૂનું કેન્દ્ર છે. આ ક્ષેત્રના ઉપરોક્ત ગંભીર પરિસ્થિતિની જાણકારી હોવા છતાં, એર ઇન્ડિયાએ બે B-747વિમાન એર ઇન્ડિયાની ટીમો તેમજ આરોગ્ય મંત્રાલયની ટીમો સાથે સતત બે દિવસ મોકલ્યા, એટલે કે. 31 જાન્યુઆરી 2020 અને 1 લી ફેબ્રુઆરી 2020 ના દિવસે પાછા ફર્યા.
SD/GP/DS
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીએ બિલાસપુર ડિવિઝન, રાયપુર ડિવિઝન, સંબલપુર ડિવિઝન, નાગપુર ડિવિઝન અને છત્તીસગઢના વૉલ્ટેર ડિવિઝનમાં રેલવેના 100% વીજળીકરણની પ્રશંસા કરી
પ્રધાનમંત્રી શ્રી નરેન્દ્ર મોદીએ છત્તીસગઢ રાજ્યના બિલાસપુર ડિવિઝન, રાયપુર ડિવિઝન, સંબલપુર ડિવિઝન, નાગપુર ડિવિઝન અને વૉલ્ટેર ડિવિઝનમાં રેલવેના 100% વીજળીકરણની પ્રશંસા કરી છે.
કેન્દ્રીય રેલવે મંત્રી શ્રી અશ્વિની વૈષ્ણવના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
“રેલવે ક્ષેત્ર આગળ વધવાનું ચાલુ રાખે છે! છત્તીસગઢ માટે સારા સમાચાર.”
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ જલિયાવાલા બાગ હત્યાકાંડના શહીદોને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ જલિયાવાલા બાગ હત્યાકાંડના શહીદોને શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “આજના દિવસે જલિયાંવાલા બાગમાં નિર્દયતાથી માર્યા ગયેલા શહીદોને હું નમન કરું છું. આપણે તેમની હિંમત અને બલિદાનને ક્યારેય નહીં ભૂલી શકીએ. એમની બહાદુરી વર્ષો સુધી ભારતીયોને પ્રેરણા આપતી રહેશે.”
GP/RP
(
પ્રધાનમંત્રીનું કાર્યાલય
પ્રધાનમંત્રી શ્રીએ પુષ્કરમાં પૂજા કરી
પ્રધાનમંત્રી શ્રી નરેન્દ્ર મોદીએ આજે પુષ્કર મંદિરમાં પૂજા અર્ચના કરી અને નાગરિકોના કલ્યાણ માટે પ્રાર્થના કરી.
પ્રધાનમંત્રીએ ટ્વીટ કર્યું:
"पुष्कर में भगवान ब्रह्माजी के मंदिर में पूजन और दिव्य दर्शन का सौभाग्य मिला। देशवासियों के उत्तम स्वास्थ्य, समृद्धि और कल्याण की कामना की।"
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ રેસ વોકિંગ ચેમ્પિયન પ્રિયંકા ગોસ્વામીને પ્રતિષ્ઠિત સિલ્વર મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રેસ વોકિંગ ચેમ્પિયન પ્રિયંકા ગોસ્વામીને બર્મિંગહામ 2022 કોમનવેલ્થ ગેમ્સમાં પ્રતિષ્ઠિત સિલ્વર મેડલ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ ટ્વીટ કર્યું;
"આપણી રાષ્ટ્રીય રેસ વૉકિંગ ચેમ્પિયન પ્રિયંકા ગોસ્વામીને પ્રતિષ્ઠિત સિલ્વર મેડલ જીતવા બદલ અભિનંદન. આ મેડલ દ્વારા, તેણે ભારતના ઘણા યુવાનોને આ રમતમાં આગળ વધવા માટે પ્રેરણા આપી છે. તે આવનાર સમયમાં સફળતાની નવી ઊંચાઈઓ સર કરતી રહે. #Cheer4India
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એક લેખ શેર કર્યો કે કેવી રીતે ભારત આપણા રાષ્ટ્રનું નિર્માણ કરનારા મહાન લોકોને યાદ કરે છે
સાંસ્કૃતિક વારસાની જાળવણી પર સરકારના કાર્ય પર MyGov ટ્વીટ થ્રેડ પણ શેર કરી
પ્રધાનમંત્રી શ્રી નરેન્દ્ર મોદીએ નમો એપની વિકાસ યાત્રા વિભાગનો એક લેખ શેર કર્યો છે જેમાં ભારત આપણા રાષ્ટ્રનું નિર્માણ કરનારા મહાન લોકોને કેવી રીતે યાદ કરે છે તેની ઝલક આપે છે.
પ્રધાનમંત્રીએ ટ્વિટ કર્યું; "આ વર્ષે આપણે આઝાદી કા અમૃત મહોત્સવને ચિહ્નિત કરીએ છીએ, જે આપણા સ્વાતંત્ર્ય સેનાનીઓને શ્રદ્ધાંજલિ આપવાનો પ્રસંગ છે. નમો એપના વિકાસ યાત્રા વિભાગ પરનો આ લેખ તમને એક ઝલક આપે છે કે ભારત આપણા રાષ્ટ્રનું નિર્માણ કરનારા મહાન લોકોને કેવી રીતે યાદ કરી રહ્યું છે.
#8YearsOfpreservingCulture"
પ્રધાનમંત્રીએ MyGov દ્વારા ભારતની ભવ્ય સંસ્કૃતિની જાળવણી માટે સરકારના કાર્ય પર પ્રકાશ પાડતો એક ટ્વીટ થ્રેડ પણ શેર કર્યો.
પ્રધાનમંત્રીએ ટ્વિટ કર્યું: "આપણે આપણી ભવ્ય સંસ્કૃતિ પર તેની જાળવણી તેમજ ઉજવણી માટે કામ કરવાની તક મેળવીને ખૂબ ગર્વ અનુભવીએ છીએ.
#8YearsOfPreservingCulture"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
કેબિનેટે લેફ્ટ વિંગ એક્સ્ટ્રીમિઝમ  વિસ્તારોમાં સુરક્ષા સ્થળો પર 2G મોબાઇલ સાઇટ્સને 4Gમાં અપગ્રેડ કરવાની મંજૂરી આપી
આ LWE વિસ્તારોમાં બહેતર ઇન્ટરનેટ અને ડેટા સેવાઓને સક્ષમ કરાશે
સ્થાનિક ઉત્પાદનને પ્રોત્સાહન આપશે અને આત્મનિર્ભર ભારતના ઉદ્દેશ્યોને પરિપૂર્ણ કરશે
પ્રોજેક્ટનો કુલ ખર્ચ રૂ. 2426.39 કરોડ છે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે LWE વિસ્તારોમાં સુરક્ષા સ્થળો પર 2G મોબાઇલ સેવાઓને 4Gમાં અપગ્રેડ કરવા માટે યુનિવર્સલ સર્વિસ ઓબ્લિગેશન ફંડ  પ્રોજેક્ટને મંજૂરી આપી છે.
પ્રોજેક્ટ રૂ. 1,884.59 કરોડ ના અંદાજિત ખર્ચે 2,343 લેફ્ટ વિંગ એક્સ્ટ્રીમિઝમ ફેઝ-1 સાઇટ્સને 2Gથી 4G મોબાઇલ સેવાઓમાં અપગ્રેડ કરવાની કલ્પના કરે છે. આમાં પાંચ વર્ષ માટે O&Mનો સમાવેશ થાય છે. જો કે, બીએસએનએલ તેના પોતાના ખર્ચે અન્ય પાંચ વર્ષ માટે સાઇટ્સની જાળવણી કરશે. આ કામ બીએસએનએલને આપવામાં આવશે કારણ કે આ સાઇટ્સ બીએસએનએલની છે.
કેબિનેટે રૂ. 541.80 કરોડના અંદાજિત ખર્ચે પાંચ વર્ષના કરારના સમયગાળા પછીના વિસ્તૃત સમયગાળા માટે BSNL દ્વારા LWE ફેઝ-1 2G સાઇટ્સના સંચાલન અને જાળવણી ખર્ચના ભંડોળને પણ મંજૂરી આપી હતી. એક્સ્ટેંશન કેબિનેટ દ્વારા મંજૂરીની તારીખથી અથવા 4G સાઇટ્સના કમિશનિંગની તારીખથી 12 મહિના સુધીનું હશે, જે પણ વહેલું હોય.
સરકારે BSNLને સ્વદેશી 4G ટેલિકોમ સાધનોના પ્રતિષ્ઠિત પ્રોજેક્ટ માટે પસંદ કર્યું જેથી કરીને અન્ય બજારોમાં નિકાસ કરવા ઉપરાંત સ્થાનિક બજારની જરૂરિયાતો પૂરી કરવા માટે ટેલિકોમ ગિયર સેગમેન્ટમાં આત્મનિર્ભરતા પ્રાપ્ત કરી શકાય. આ 4G સાધનો આ પ્રોજેક્ટમાં પણ તૈનાત કરવામાં આવશે.
અપગ્રેડેશન આ LSW વિસ્તારોમાં વધુ સારી ઇન્ટરનેટ અને ડેટા સેવાઓને સક્ષમ કરશે. તે ગૃહ મંત્રાલય અને રાજ્ય સરકારોની જરૂરિયાતોને પૂર્ણ કરે છે. તે આ વિસ્તારોમાં તૈનાત સુરક્ષા કર્મચારીઓની સંચાર જરૂરિયાતોને પણ પૂરી કરશે. આ દરખાસ્ત ગ્રામીણ વિસ્તારોમાં મોબાઈલ કનેક્ટિવિટી પ્રદાન કરવાના લક્ષ્યને અનુરૂપ છે. આ ઉપરાંત, વિવિધ ઈ-ગવર્નન્સ સેવાઓ, બેંકિંગ સેવાઓ, ટેલી-મેડિસિન; આ વિસ્તારોમાં મોબાઈલ બ્રોડબેન્ડ દ્વારા ટેલી-એજ્યુકેશન વગેરે શક્ય બનશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 99